
    Referat de aprobare
privind aprobarea prețului de vânzare, al terenului în suprafață de 82 mp din
Drobeta Turnu Severin, Bdul Revoluției 16-22 Decembrie 1989, nr. 19D,  identificat prin NC 53082, stabilit prin Raportul de evaluare nr. 95T/17.11.2025

1) Motivul emiterii actului administrativ cu caracter individual
Prin Contractul de concesiune nr. 277/15.10.1999, SC CODAMY COM SRL a dobândit un drept de folosință, prin concesiune, asupra terenului în suprafață de 80 mp situat în Drobeta Turnu Severin,  Bdul Revoluției 16-22 Decembrie 1989.
Prin Cererea nr. 34780/23.09.2025, subscrisa SC CODAMY COM SRL cu sediul în Drobeta Turnu Severin, str. Iuliu Maniu, nr. 28, bl. 2, sc. 1, ap. 3, prin administratori Căpățână Constantin și Căpățână Daniela, în calitate de concesionar al terenului în suprafață de 82 mp, situat în Drobeta-Turnu Severin, Bdul Revoluției 16-22 Decembrie 1989 – Contract de concesiune nr. 277/15.10.1999, solicită cumpărarea suprafeței concesionate, redevența fiind achitată integral. 
Din extrasul de carte funciară nr. 25724/11.06.2026, rezultă că imobilul teren situat în Drobeta-Turnu Severin, Bdul Revoluției 16-22 Decembrie 1989, nr. 19D, identificat cu NC 53082, are suprafața de 82 mp și face parte din domeniul privat al Municipiului Drobeta-Turnu Severin.
Din Procesul verbal de recepție finală din 23 martie 2007 rezultă că lucrarea prevăzută în Autorizațiile de construire nr. 320/06.07.2000 respectiv 147/21.06.2004 a fost finalizată.
Conform Raportului de evaluare nr. 95T/17.11.2025, întocmit de către evaluatorul autorizat A.N.E.V.A.R. ing. Octavian Bordei, valoarea imobilului teren din Drobeta-Turnu Severin, Bdul Revoluției 16-22 Decembrie 1989, nr. 19D, în suprafață de 82 mp, este de 47.610 lei (9.364 euro),  iar valoarea unitară este  de 114,20 euro/mp.
Având în vedere situaţia de fapt şi de drept, raportat la necesitatea aducerii de lichidități la bugetul local, precum și la dispozițiile art. 84 alin. 4 din OUG nr. 57/2019 privind Codul administrativ,  unde se arată că ,,Autonomia locală priveşte organizarea, funcţionarea, competenţa şi atribuţiile autorităţilor administraţiei publice locale, precum şi gestionarea resurselor care, potrivit legii, aparţin comunei, oraşului, municipiului sau judeţului, după caz.” coroborat cu dispozițiile art. 364 din același act normativ, propunem aprobarea prețului de vânzare de 47.610 lei (9.364 euro) cu privire la suprafața de teren de 82 mp, situat în Drobeta-Turnu Severin, Bdul Revoluției 16-22 Decembrie 1989, nr. 19D,  NC 53082 stabilit prin Raportul de Evaluare nr. 95T/17.11..2025, preț ce va fi comunicat ulterior adoptării Hotărârii către SC CODAMY COM SRL. 
Contravaloarea serviciilor de evaluare în cuantum de 650 lei va fi recuperată de la cumpărător anterior încheierii contractului de vânzare-cumpărare în formă autentică. 

2)   Schimbări preconizate
       Nu este cazul.

3) Impactul socio-economic al proiectului de act administrativ individual
      Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.

4) Impactul financiar asupra bugetului local,  atât pe termen scurt, pentru anul curent, cât şi pe termen lung 
       Proiectul de hotărâre nu are un efect negativ asupra bugetului local al Municipiului Drobeta-Turnu Severin, contravaloarea serviciilor de evaluare, în suma de 650 de lei, urmând a fi recuperată de la cumpărător, anterior semnării contractului de vânzare-cumpărare în formă autentică.

 5) Efecte ale adoptării hotărârii consiliului local asupra legislației în vigoare 
       Nu este cazul.

6) Consultările efectuate în vederea elaborării proiectului de act administrativ cu caracter normativ individual
        Nu este cazul.

 7) Activităţi de informare publică privind elaborarea şi implementarea actului administrativ individual
       Hotărârea Consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primariadrobeta.ro

8)  Implementarea dispozitivului hotărârii
         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.




INIȚIATOR,
VICEPRIMAR                                                       
DANIEL-OLIMPIU CÎRJAN

